laion/Wikipedia-Exotic huggingface dataset:
לאו הולנדר

לאו הולנדר (בהונגרית: Holländer Leó; פרשוב, 31 במרץ 1805 – פרשוב, 5 ביוני 1887). היה נציג בכיר ביהדות הונגריה של המאה ה-19 רב-סרן בצבא במהפיכת 1848 בהונגריה, אספן מדליות, סיטונאי. הולנדר נולד במשפחה יהודית, אך בהיעדר מקומות השכלה חילונית ליהודים למד במכללה הלותרנית בפרשוב. הוא התכונן לקריירה במשפטים, אך מכיוון שכיהודי לא יכול היה לעסוק בעריכת דין באותה התקופה, הפסיק את לימודיו האקדמיים. משנת 1830 סייע במשרדו של אביו, שהיה מנהיג הקהילה היהודית של המחוז, אביו בסופו של דבר העביר לו את תפקידיו. כשפרצה מלחמת העצמאות ההונגרית (כך מכונה בהונגריה מהפיכת 1848), הוא ושני בניו התנדבו להצטרף לצבא. הוא הגיע לסביבתו הקרובה מאוד של מנהיג המהפיכה לאיוש קושוט, שהכיר ביכולותיו הגדולות ומינה אותו ל"נציב צבאי ראשי" בדרגת סרן. הוא היה, מה שהיה מכונה היום "ראש אגף לוגיסטיקה" והיה אחראי למזון, לבוש ולינה של הצבא ההונגרי של 1848 וגם ראש המחלקה הכלכלית של משרד ההגנה ההונגרי. הוא השתתף בהגנה על טירת קומרום. תנאי הכניעה של הטירה לצבא הקיסרי האוסטרי הצילו אותו אמנם מלצאת לגלות, אך המשטרה החשאית הפוליטית עקבה ובדקה את כל צעדיו. במכתבו של הגנרל וסגן שר ההגנה ג'רג' קלפקה (Klapka György) לרב הראשי שמואל קוהן (הגרסה ההונגרית של כהן) בעיר פשט בשבחו של הולנדר הוא כתב: "לאו הולנדר היה הנציב הצבאי המוביל שלי בקומרום, הודות לתפעולו הקפדני, הזהיר והמצפוני, הטירה, הצבא והאוכלוסייה (במקור נכתב:המקום) מעולם לא ידע במחסור". בשנת 1839 הולנדר הפך לחבר ובשנת 1848 הפך לנשיא של הנציגות הנבחרת שהוקמה לייצג את האינטרסים של היהודים ההונגרים שביקשו מהפרלמנט (האספה הלאומית ההונגרית) להעניק שוויון זכויות ליהודים. בהזמנתו של יוז'ף אטווש, מילא הולנדר תפקיד משמעותי בקונגרס היהודי שנערך בשנים 1868–1869 שהיה נשיאו. הוא היה אחד הפעילים בהקמת בית המדרש לרבנים בבודפשט שנוסד בשנת 1877 והיה חבר במועצת בית המדרש. מאוחר יותר, כנשיא הקהילה היהודית של מחוז הולדתו ושל קהילת פרשוב, זכה לזכויות רבות בהתפתחות התרבותית והדתית של יהודי המחוז. מטבעות טרנסילבניה . הודעות ארכאולוגיות, מזיק, 1871 לקסיקון ביוגרפי הונגרי לקסיקון יהודי הונגרי. 1929.עורך פטר אויווארי. לאו הולנדר ספר הלימוד - תולדות השתתפות היהודים בשנים 1848-1849. במלחמת העצמאות ההונגרית Arcanum.hu
המרוץ לדראג של רו פול: עונה 5

העונה החמישית של המרוץ לדראג של רו פול עלתה לשידור ב-28 בינואר 2013 בארצות הברית עם פרק בכורה בן 90 דקות. המנצחת של העונה זכתה בתואר "כוכבת הדראג הבאה של אמריקה", כיכבה בסיבוב ההופעות של מרוץ הדראג של לוגו בהשתתפות וודקה אבסולוט, זכתה בטיול באדיבות AlandChuck.travel, באספקת מוצרים של Colorevolution Cosmetics לכל החיים ובפרס כספי בסך 100,000 דולר. סנטינו רייס ומישל ויסאז' המשיכו כשופטים הקבועים לצד רופול.[1] זוהי העונה הראשונה בהיסטוריה של התוכנית שכללה פרק עם הדחה כפולה, העונה הראשונה שבה מתחרה התחרתה בארבע ליפ-סינקים והדיחה שלוש מלכות ובה רופול אפשר למעריצים להצביע עבור הזוכה. המנצחת של העונה החמישית היא ג'ינקס מונסון, כשהיא מקדימה את אלסקה ואת רוקסי אנדרוז שהגיעו למקום השני. אייבי וינטרז הוכתרה כחביבת הקהל. הפרטים (שמות, גילאים וערים) נכונים לזמן הצילומים.   המתמודדת ניצחה בעונה זו של "המרוץ לדראג של רו פול".   המתמודדת הגיעה למקום השני.   המתמודדת קיבלה את תואר חביבת הקהל.   המתמודדת ניצחה באתגר.   המתמודדת הגיעה לאחד משני המקומות האחרונים.   המתמודדת הודחה.   המתמודדת חזרה כאורחת לאותו פרק.   המתמודדת הודחה לאחר שהגיעה בפעם הראשונה שלה בתחרות לאחד משני המקומות האחרונים.   המתמודדת הודחה לאחר שהגיעה בפעם השנייה שלה בתחרות לאחד משני המקומות האחרונים.   המתמודדת הודחה לאחר שהגיעה בפעם השלישית שלה בתחרות לאחד משני המקומות האחרונים.   המתמודדת הודחה לאחר שהגיעה בפעם הרביעית שלה בתחרות לאחד משני המקומות האחרונים. קמיל גרמר מייק רואיז קריסטן ג'ונסטון ג'ולייט לואיס קוקו אוסטין פולינה פוריסקובה צ'אז בונו טרוויס וול ג'ולי בראון לה טויה ג'קסון האחיות פוינטר לזלי ג'ורדן ג'פרי מורן אוברי אודיי ג'ואן ואן ארק מריה קונצ'יטה אלונסו ג'יימי-לין סיגלר קלינטון קלי ג'ורג' קוטסיופולוס מארג הלגנברגר בוב מאקי
תחנת כוח הידרואלקטרית סאיאנו-שושנסקאיה

תחנת כוח הידרואלקטרית סאיאנו-שושנסקאיה (ברוסית: Саяно-Шушенская Гидроэлектростанция) היא תחנת הכוח הגדולה ביותר ברוסיה מבחינת הקיבולת המותקנת. ממוקמת על נהר יניסיי, על הגבול בין חבל מנהלי קרסנויארסק ורפובליקת חקסיה, ליד העיר סאיאנוגורסק (אנ'). התחנה היא השלב העליון של מפל ייניסיי של תחנות כוח הידרואלקטריות. סכר הכבידה הייחודי המקושת של התחנה בגובה 242 מ' הוא הסכר הגבוה ביותר ברוסיה ואחד הסכרים הגבוהים בעולם. שמה של התחנה מגיע משמותיהם של הרי סייאן והכפר שושנסקויה, הממוקם לא רחוק מהתחנה, הידוע בברית המועצות כמקום גלותו של ולדימיר לנין. בניית התחנה, שהחלה בשנת 1963, הושלמה רשמית רק בשנת 2000. במהלך ההקמה וההפעלה של תחנת הכוח ההידרואלקטרית, היו בעיות הקשורות להרס של מבני השפך והיווצרות סדקים בסכר, שנפתרו מאוחר יותר בהצלחה. ב-17 באוגוסט 2009 אירעה בתחנה התאונה הגדולה ביותר בהיסטוריה של תעשיית ההידרואנרגטיקה ברוסיה, שגרמה למותם של 75 בני אדם. שחזור התחנה הסתיים ב-12 בנובמבר 2014. מדיה וקבצים בנושא תחנת כוח הידרואלקטרית סאיאנו-שושנסקאיה בוויקישיתוף https://www.nsenergybusiness.com/features/russias-top-five-hydroelectric-power-plants-profiled/ http://archive.boston.com/bigpicture/2009/09/the_sayanoshushenskaya_dam_acc.html
יחידות מידה לאורך

אורך הוא גודל במרחב המשמש למדידת המרחק בין שתי נקודות. במהלך השנים התפתחו בארצות שונות יחידות מידה שונות לאורך. יחידת המידה הבסיסית לאורך במערכת היחידות הבין-לאומית היא המטר. מהמטר נגזרות יחידות נוספות בשיטה זו, לדוגמה: מטר רבוע וניוטון (ק"ג כפול מטר חלקי שנייה בריבוע). יחידות אורך נפוצות שמקורן בשיטה הבריטית הן: אינץ': 2.54 סנטימטר רגל: 12 אינץ' (30.48 ס"מ) יארד: 3 רגל (91.44 ס"מ) מיל: 5,280 רגל = 1,760 יארד (1,609.344 מטר) מיל ימי: כ-2,025 יארד (1,852 מטר) כבל: עשירית מייל ימי. מיל – שווה אצל הרומים לאלף צעדים כפולים ומובנה של המילה (Mille) בלטינית הוא "אלף". יחידת מידה בשם זה הייתה קיימת גם ביחידות מידה תלמודיות ושווה במערכת המידות התלמודיות לאלפיים אמות שהם לרוב הדעות שוות לאלף מטרים, אך לפי שיטת הרב יחזקאל לנדא שממשיכה הידוע ביותר הוא החזון איש, היא שווה ל-1,160 מטרים. יחידה בשם זו קיימת גם ביחידות המידה הבריטיות והאמריקניות ("מייל") והן שוות ל-5,280 רגליים, שהם אצל הבריטים 1,609.344 מטרים ואצל האמריקנים 1,609.347 מטרים. ליגה – שווה לכ-5.15 קילומטרים, מחושב לפי המרחק שיעבור לוחם במשך שעה. יחידת מידה זו הייתה קיימת גם זמן רב אחרי קיומה של האימפריה הרומית. התרגום המדויק לשמו של ספרו המפורסם של ז'ול ורן הוא "20 אלף ליגות מתחת למים" ולא "20 אלף מיל מתחת למים" שהוא השם המוכר בעברית. למדידת מרחקים גדולים מאוד, הנפוצים באסטרונומיה, משמשות היחידות הבאות: יחידה אסטרונומית שנת אור – המרחק שעובר האור בריק בשנה אחת. פארסק – כ-3.2616 שנות אור. סנטימטר –   10 − 2 {\displaystyle \ 10^{-2}} מטר. מילימטר –   10 − 3 {\displaystyle \ 10^{-3}} מטר. מיקרון –   10 − 6 {\displaystyle \ 10^{-6}} מטר. ננומטר –   10 − 9 {\displaystyle \ 10^{-9}} מטר. אנגסטרום –   10 − 10 {\displaystyle \ 10^{-10}} מטר. פרמי –   10 − 15 {\displaystyle \ 10^{-15}} מטר. אורך פלאנק –   1.61624 ⋅ 10 − 35 {\displaystyle \ 1.61624\cdot 10^{-35}} מטר. יחידות מידה לא תקניות תחיליות במערכת היחידות הבין-לאומית מדיה וקבצים בנושא יחידות מידה לאורך בוויקישיתוף
רגלי זאב

רגלי זאב (שם מדעי: Lycopodiaceae) היא משפחה של ליקופודים, שהם צמחים וסקולריים חסרי זרע, החיים בעיקר בבתי-גידול לחים או מוצלים, וזקוקים לתיווך מימי כדי להשלים את מחזור חייהם. מדיה וקבצים בנושא רגלי זאב בוויקישיתוף רגלי זאב, באתר ITIS (באנגלית) רגלי זאב, באתר NCBI (באנגלית) רגלי זאב, באתר האנציקלופדיה של החיים (באנגלית) רגלי זאב, באתר Tropicos (באנגלית) רגלי זאב, באתר GBIF (באנגלית) רגלי זאב, באתר IPNI (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
ז'וזה מנדש קבסאדש

ז'וֹזֶה מֵנְדֵּשׁ קַבֵּסָאדַשׁ הבן (בפורטוגזית: José Mendes Cabeçadas Júnior;‏ 19 באוגוסט 1883 – 11 ביוני 1965) היה קצין ימי פורטוגזי, מהפכן וחבר הבונים החופשיים. קבסאדש היה מעורב בהוצאתה לפועל של מהפכת אוקטובר בפורטוגל ב-1910 שהפילה את ממלכת פורטוגל והביאה לשלטון את הרפובליקה הפורטוגזית הראשונה ובהמשך היה מעורב במהפכת ה-28 במאי בפורטוגל שהפילה את הרפובליקה הראשונה והעלתה לשלטון את הדיקטטורה הלאומית. קבסאדש כיהן לאחר מהפכת ה-28 במאי כנשיא פורטוגל באופן זמני כמו גם כנשיא החונטה הצבאית. ז'וזה מנדש קבסאדש נולד ב-1883 בלולה, אלגארבה, דרום ממלכת פורטוגל. קבסאדש החל בקריירה צבאית בצי הפורטוגזי והיה מעורב בקשרים רפובליקנים אשר הובילו למעורבותו בהנהגת מרד רפובליקני בשורות הצי הפורטוגזי במהלך מהפכת אוקטובר בפורטוגל. לאחר שהתאכזב ממשטר הרפובליקה הפורטוגזית הראשונה שתרם להקים, החל קבסאדש להתערב בקנוניה מהפכנית חדשה להפלת המשטר הרפובליקני האזרחי. נכון ל-28 במאי 1926 קבסאדש היה מקושר מזה כמה שנים לאופוזיציה כלפי המפלגות הדמוקרטיות האזרחיות, אשר אז הנהיגו את הממשלה. הוא עמד בראש הפיכה צבאית בליסבון. בסופה של מהפכת ה-28 במאי הנשיא האזרחי, ברנרדינו משאדו, העביר את סמכויות השלטון הרשמיות לידי החונטה הצבאית החדשה שקבסאדש עמד בראשה. ב-31 במאי הועברו הסמכויות הרשמיות וקבסאדש היה לנשיא פורטוגל הראשון של משטר הדיקטטורה הלאומית. קבסאדש פעל להשתמש במשטר הבלתי-דמוקרטי בכדי להשתיק את האופוזיציה במהלך רפורמה נרחבת שתכנן להוציא לפועל שתסיים את המשבר הכלכלי והפוליטי הממושך של פורטוגל. על אף הרפורמות סירב קבסאדש להביא לשינוי בסדר החוקתי הקיים מאז המהפכה הרפובליקנית של 1910. חצי חודש לאחר מינויו לנשיא הוא הוחלף במנואל גומש דה קושטה. הדחתו של קבסאדש הוצאה לפועל בידי המעגל הפנימי של הדיקטטורה הצבאית. תחת משטרו הרודני-אזרחי של אנטוניו דה אוליביירה סלזאר שעלה ב-1932, קבסאדש עבר לשורות האופוזיציה: הוא היה מעורב בקונספירציות צבאיות ב-1946 ו-1947, ופעל לטפח את מפלגות אופוזיציה דמוקרטיות חדשות. מדיה וקבצים בנושא ז'וזה מנדש קבסאדש בוויקישיתוף ז'וזה מנדש קבסאדש, באתר נשיא פורטוגל (בפורטוגזית) ז'וזה מנדש קבסאדש, באתר "Find a Grave" (באנגלית)
MicroProse

MicroProse (מיקרופרוס) הייתה מפתחת משחקי מחשב, מארצות הברית. החברה פיתחה מספר משחקים אשר זכו להצלחה מסחרית. החברה הוקמה בשנת 1982 על ידי ביל סטילי וסיד מאייר. כבר באותה שנה הם פרסמו את המשחק הראשון שהיה מיעוד לקונסולה של "אטארי". בשנת 1984 הם פרסמו משחק ל-קומודור 64. בשנת 1987 פורסם משחק "Airborne Ranger". בשנת 1987, לפי נתוני Computer Gaming World החברה הייתה נחשבת בין החמישייה המובילה בעולם. בתחילת שנות ה-90 של המאה ה-20 פורסמו Railroad Tycoon ו-Civilization. בדצמבר 1993 בוצע איחוד עם חברת Spectrum HoloByte. בתקופה זו פותחו משחקים כמו ‏ Pizza Tycoon, Transport Tycoon ומספר משחקים מסדרת X-COM. בשנת 1996 החברות נפרדו וכבר בשנת 1997 MicroProse נרכשה על ידי "אטארי" תמורת 250 מיליון $. בשנת 1998 המשרד הראשי באוסטין נסגר. בדצמבר 1998 פורסם פאלקון 4.0, אך מכירות לא עומדו בציפיות. בהדרגה החברה ירדה מגדולתה. בשנת 2001 החברה נסגרה. בשנת 2019 היה ניסיון לחדש את החברה תחת השם המקורי ובמאי 2020 שוחררו שלוש משחקים ראשונים. אתר האינטרנט הרשמי של MicroProse (באנגלית) נתונים על החברה
קופיץ

קופיץ (מכונה גם "סכין קצבים") הוא סכין כבדה עם להב מלבני המזכיר גרזן, המשמשת במיוחד לקיצוב בשר דרך רקמות רכות כסחוס וגידים. שלא כסכיני מטבח אחרות, לקופיץ משקל רב וקשיחות של הלהב המיועד לעמוד בזעזועים ומכות חזקות ולחתוך דרך עצמים קשים כעצמות. עמידות זו מושגת על ידי שימוש בלהב עבה העשוי מפלדה רכה יחסית. הלהב בנוי בצורה מלבנית. לפי הלהב עיצובים שונים המאפיינים מטבחים שונים: קעור עם חודים (סיני), קעור עם קצוות מעוגלים (יפני), ישר עם חודים (מטבחים אירופאים), ועוד. לחלק מהקופיצים יש חור בפינה העליונה הרחוקה מפי הלהב שנועד לתלייתו, על מנת להימנע מהנחתו על משטח שעלולה לגרום לעיוות הלהב. ללהב הקופיץ ידית, שיצוקה כחלק מהלהב. את הידית מצפים בעץ או פלסטיק על מנת לאפשר אחיזה נוחה בקופיץ. השימוש העיקרי של קופיץ הוא לקיצוב וחיתוך בשר, שם תפקידו העיקרי הוא להבקיע דרך רקמות קשות יותר מרקמת השריר. הטכניקה של השימוש בקופיץ היא אחיזתו עם כל היד בידית והנחתתו מלמעלה למטה על נתח המונח על משטח החיתוך. קצב מיומן ינחית את הקופיץ בנקודה המדויקת של חיבור בין עצמות, מקום שם קיימים גידים וסחוסים אך לא עצם. במקרים של עצמות דקות (כבחלק מהעופות) או רכות (כבדגים) ניתן לחתוך בטכניקה זו דרך העצמות לקבלת קיצוב של נתחים כגון אומצות דג. שימוש מקובל נוסף שמנצל את הלהב הרחב והחזק של הקופיץ הוא למעיכה של מזון (לדוגמה שיני שום וגרגירי פלפל שחור) בטכניקה של הנחת להב הקופיץ לרוחבו על מזון המונח על משטח ולחיצה עליו, וכן לכתיתה - שיטוח על ידי מהלומות של צידו הרחב של הלהב, למשל בהכנת שניצל. בשל מגוון הטכניקות שניתן להפעיל באמצעותו, טבחים רבים עושים היום בקופיץ שימוש כללי לכל סוגי החיתוך. טבח בעל מיומנות גבוהה יכול לקצץ מזון תוך שימוש בשני קופיצים בשתי ידיו. פרק זה לוקה בחסר. אנא תרמו לוויקיפדיה והשלימו אותו. קופיץ הוא אחד הכלים הקדומים ביותר בהם עשה האדם שימוש. קופיצים בני מאות אלפי שנים התגלו כשרידים של התרבות האשלית. מקור המילה העברית לקופיץ ממצרית עתיקה, מהמילה ח'ופש. ייתכן כי המאכלת הנזכרת במקרא היא קופיץ, שכן שימשה לחיתוך נתחי בשר (למשל ספר שופטים, פרק י"ט, פסוק כ"ט), וכן בכתביו שנכתבו יוונית מכנה יוסף בן מתתיהו את הסכין בה הרג מתתיהו החשמונאי את בכחידס "κοπίς" ("קופיס"), שתורגם לעברית ל"מאכלת". קופיץ, באתר אנציקלופדיה בריטניקה (באנגלית) מייקל פולן, קיצור תולדות הבישול, הוצאת מודן 2017, תרגום: ניצן לפידות, חלק א': אש Syed Ramsey / Tools of War: History of Weapons in Ancient Times
גאטאן לבורד

גַאֶטאן לבורד (בצרפתית: Gaëtan Laborde; נולד ב-3 במאי 1994) הוא כדורגלן צרפתי, המשחק כחלוץ במועדון הכדורגל ניס מהליג 1. לבורד החל את הקריירה שלו בסטאד מונטואה בה שיחק במשך 8 שנים לפני שהצטרף לבורדו בעונת 2008. בבורדו הוא שיחק באקדמיה עד 2011 ועבר לסגל הקבוצה הבוגרת בעונת 2013. הוא זכה בגביע גמברדלה 2013 עם בורדו וכבש את שער הניצחון בגמר מול סדאן. ב-19 באוגוסט 2013 הוא עבר בהשאלה לרד סטאר פריז ושיחק בליגה 3 ושיחק במדיה בעונת 2013/14. בסך הכל, הופיע ב-24 משחקים במועדון וכבש 14 שערים. ב-18 ביולי 2014 הושאל לברסט עד סוף עונת 2014/15. את הופעת הבכורה שלו במועדון ערך ב-3 בינואר 2015 במשחק הגביע הצרפתי מול לאבל. לבורד שיחק 26 משחקים במהלך העונה וכבש שני שערים. בסוף העונה חזר לבורדו. ב-10 בדצמבר 2015 ערך סופסוף את הופעת הבכורה שלו במהרכב הקבוצה הבוגרת, זה היה במשחק הליגה האירופית מול רובין קאזאן מליגת העל הרוסית בכדורגל כשכבש שער בדקה ה-58 של המשחק. שלושה ימים לאחר מכן ערך את הופעת הבכורה שלו בליגה 1 מול אנז'רס, כשהחליף את דייגו רולאן בדקה ה-79. ב-8 בינואר 2016 עבר בהשאלה לקלרמון עד סוף עונת 2015/16. את הופעת הבכורה שלו במועדון ערך ב-15 בינואר במשחק מול מועדון "נימס". הוא כבש את שערו הראשון עבור קלרמון ב-29 בינואר מול ננסי. ב-16 באוגוסט 2018, הצטרף ליריבתה של בורדו מליגה 1, מועדון "מונפלייה", בו חתם על חוזה לארבע שנים. דמי ההעברה ששולמו לבורדו דווחו כ-3 מיליון יורו בתוספת בונוסים. יממה לאחר מכן, מאמן בורדו, גוס פויה, הושעה על ידי המועדון שלו בעקבות התפרצות שבה הוא מתח ביקורת על מכירת לבורד. לבורד ייצג את הנבחרות הצעירות של צרפת בגילאי 17, 18, 19 ו-20. מדיה וקבצים בנושא גאטאן לבורד בוויקישיתוף גאטאן לבורד, באתר Transfermarkt גאטאן לבורד, באתר Soccerway גאטאן לבורד, באתר BDFutbol גאטאן לבורד, באתר FootballDatabase.eu "Coupe Gambardella 2013". Youtube.com. Fédération Française de Football. "Transferts : Gaëtan Laborde s'engage officiellement à Montpellier". L'Équipe (בצרפתית). 16 באוגוסט 2018. נבדק ב-18 באוגוסט 2018. {{cite news}}: (עזרה) Holyman, Ian (18 באוגוסט 2018). "Bordeaux coach Gustavo Poyet faces sack over striker sale rant". ESPN FC. נבדק ב-18 באוגוסט 2018. {{cite news}}: (עזרה)
המרוץ לדראג של רו פול: עונה 6

העונה השישית של המרוץ לדראג של רו פול עלתה לשידור ב-24 בפברואר 2014 בארצות הברית. בדומה לעונה החמישית, העונה כללה 14 מתמודדות שהתחרו על תואר "כוכבת הדראג הבאה של אמריקה". לראשונה בתולדות התוכנית, הפרמיירה של התוכנית חולקה לשני פרקים. 14 המלכות חולקו לשתי קבוצות ושבע המלכות בכל קבוצה התחרו זו בזו לפני שהתאחדו כקבוצה אחת בפרק השלישי. סנטינו רייס ומישל ויסאז' המשיכו כשופטים. שני חברי צוות חדשים, מיילס מודי וסיימון שרי-ווד, הצטרפו לג'ייסון קרטר ושון מוראלס. הזוכה בעונה זו זכתה בחבילת פרס הכוללת אספקה של איפור מחברת Colorevolution Cosmetics ופרס כספי של 100,000 דולר. זו הייתה גם העונה הראשונה שבה אבסולוט וודקה ו-Interior Illusions Inc לא היו נותני החסות של התוכנית, אלא רק לפרקים ספציפיים. הזוכה של העונה השישית היא ביאנקה דל ריו, כשהיא מקדימה את קורטני אקט ואדור דלאנו שהגיעו למקום השני. בן דה לה קרם זכתה בפרס חביבת הקהל. הפרטים (שמות, גילאים וערים) נכונים לזמן הצילומים.   המתמודדת ניצחה בעונה זו של "המרוץ לדראג של רו פול".   המתמודדת הגיעה למקום השני.   המתמודדת קיבלה את תואר חביבת הקהל.   המתמודדת ניצחה באתגר.   המתמודדת הגיעה לאחד משני המקומות האחרונים.   המתמודדת הודחה.   המתמודדת חזרה כאורחת לאותו פרק.   המתמודדת הודחה לאחר שהגיעה בפעם הראשונה שלה בתחרות לאחד משני המקומות האחרונים.   המתמודדת הודחה לאחר שהגיעה בפעם השנייה שלה בתחרות לאחד משני המקומות האחרונים.   המתמודדת הודחה לאחר שהגיעה בפעם השלישית שלה בתחרות לאחד משני המקומות האחרונים.   המתמודדת הודחה אחרי הליפ סינק לגמר. אדם למברט מייק רואיז (אנ') קלואי קרדשיאן לנה הידי לינדה בלייר לושיאן פיאני (אנ') שריל לי ראלף (אנ') גיליאן ג'ייקובס הית'ר מקדונלד איב טרינה (אנ') ליאה רמיני לייני קאזאן ברוס וילאנש (אנ') ג'יימי פרסלי צ'אז בונו (אנ') ג'ורג'יה הולט (אנ') פאולה עבדול ניל פטריק האריס דייוויד בורטקה בוב מאקי (אנ') Meet RuPaul's Drag Race's New, Bulgier Pit Crew, www.out.com, ‏2014-02-19 (באנגלית)
המרוץ לדראג של רו פול: עונה 7

העונה השביעית של המרוץ לדראג של רו פול עלתה לשידור ב-2 במרץ 2015 בארצות הברית. מישל ויסאז' חזרה כשופטת קבועה, ואילו סנטינו רייס שפט רק בחלק מהפרקים וברובם החליפו אותו רוס מת'יוס וקרסון קרסלי. כמו בשתי העונות הקודמות, העונה כללה 14 מתמודדות שהתחרו על תואר "כוכבת הדראג הבאה של אמריקה", אספקה לשנה של מוצרי קוסמטיקה של אנסטסיה בוורלי הילס ופרס כספי של 100,000 דולר. הזוכה של העונה השביעית היא ויולט צ'אצ'קי, כשהיא מקדימה את ג'ינג'ר מינג' ואת פרל שהגיעו למקום השני. קטיה זמולוצ'יקובה זכתה בתואר חביבת הקהל. הפרטים (שמות, גילאים וערים) נכונים לזמן הצילומים.   המתמודדת ניצחה בעונה זו של "המרוץ לדראג של רו פול".   המתמודדת הגיעה למקום השני.   המתמודדת קיבלה את תואר חביבת הקהל.   המתמודדת ניצחה באתגר.   המתמודדת הגיעה לאחד משני המקומות האחרונים.   המתמודדת הודחה.   המתמודדת הוחזרה לתחרות.   המתמודדת חזרה בניסיון לחזור לתחרות אבל לא הצליחה.   המתמודדת חזרה כאורחת לאותו פרק.   המתמודדת הודחה לאחר שהגיעה בפעם הראשונה שלה בתחרות לאחד משני המקומות האחרונים.   המתמודדת הודחה לאחר שהגיעה בפעם השנייה שלה בתחרות לאחד משני המקומות האחרונים.   המתמודדת הודחה לאחר שהגיעה בפעם השלישית שלה בתחרות לאחד משני המקומות האחרונים.   המתמודדת הודחה אחרי הליפ סינק לגמר. קתי גריפין אוליביה ניוטון-ג'ון ג'ורדין ספארקס מל בי קאט דנינגס ג'סיקה אלבה לושיאן פיאני מרל גינסברג אייזק מזרחי אריאנה גרנדה תמר ברקסטון מייקל לורנזו אוריה ליאן ריימס נלסאן אליס דמי לובאטו ג'ון ווטרס אליסה מילאנו רייצ'ל האריס רבקה רומיין SHOWBUZZDAILY’s Top 25 Monday Cable Originals (& Network Update): 3.2.2015 | Showbuzz Daily, showbuzzdaily.com UPDATED: SHOWBUZZDAILY’s Top 25 Monday Cable Originals: 3.9.2015 | Showbuzz Daily, showbuzzdaily.com SHOWBUZZDAILY’s Top 25 Monday Cable Originals (& Network Update): 3.16.2015 | Showbuzz Daily, showbuzzdaily.com SHOWBUZZDAILY’s Top 25 Monday Cable Originals (& Network Update): 3.23.2015 | Showbuzz Daily, showbuzzdaily.com SHOWBUZZDAILY’s Top 25 Monday Cable Originals (& Network Update): 3.30.2015 | Showbuzz Daily, showbuzzdaily.com SHOWBUZZDAILY’s Top 25 Monday Cable Originals (& Network Update): 4.6.2015 | Showbuzz Daily, showbuzzdaily.com SHOWBUZZDAILY’s Top 25 Monday Cable Originals (& Network Update): 4.13.2015 | Showbuzz Daily, showbuzzdaily.com SHOWBUZZDAILY’s Top 40 Monday Cable Originals (& Network Update): 4.20.2015 | Showbuzz Daily, showbuzzdaily.com SHOWBUZZDAILY’s Top 100 Monday Cable Originals (& Network Update): 4.27.2015 | Showbuzz Daily, showbuzzdaily.com SHOWBUZZDAILY’s Top 100 Monday Cable Originals (& Network Update): 5.4.2015 | Showbuzz Daily, showbuzzdaily.com SHOWBUZZDAILY’s Top 100 Monday Cable Originals (& Network Update): 5.11.2015 | Showbuzz Daily, showbuzzdaily.com SHOWBUZZDAILY’s Top 100 Monday Cable Originals (& Network Update): 5.18.2015 | Showbuzz Daily, showbuzzdaily.com SHOWBUZZDAILY’s Top 100 Monday Cable Originals (& Network Update): 5.25.2015 | Showbuzz Daily, showbuzzdaily.com SHOWBUZZDAILY’s Top 100 Monday Cable Originals (& Network Update): 6.1.2015 | Showbuzz Daily, showbuzzdaily.com
פגום

פגום היא סדרת רשת ישראלית מסוגת דרמה קומית בכאן 11, שעלתה לשידור ב-1 באוגוסט 2021. הסדרה בת שישה פרקים. יוצרי הסדרה הם אורי בן יוסף, ארז ברנהולץ ואלעד גולדמן. הבמאי הוא ניב מג'ר. הסדרה חושפת את הצופה אל מאחורי הקלעים של עולם העקרות ובעיות פוריות אצל גברים, ומתרחשת בחלקה במעבדות זרע ופריון. הסדרה מסופרת דרך עיניו של ערן (אלון חמאווי), גבר נשוי, בן 32, מהקריות, המגלה שיש לו בעיית פוריות. הסדרה כולה באורך של כ-50 דקות ובת שישה פרקים: פרק ראשון של הסדרה בערוץ היוטיוב של כאן 11 פרק שני של הסדרה בערוץ היוטיוב של כאן 11 פגום - פרקים מלאים לצפייה ישירה | כאן, באתר כאן-תאגיד השידור הישראלי פגום - סדרה חדשה 🔥 | פרק 1, נבדק ב-2021-08-07 מאיה ורטהיימר ואסף אשתר ישברו את הרשת, באתר וואלה, 18 בפברואר 2021 מאיה ורטהיימר, אלון חמאווי, נעמה קסרי ואסף אשתר מככבים ב"פגום" סדרת הרשת העלילתית הראשונה של "כאן דיגיטל", באתר patiphon.co.il
התעמלות אמנותית באולימפיאדת טוקיו (2020) – קרב רב אישי

תחרות ההתעמלות האמנותית באולימפיאדת טוקיו (2020) – קרב רב אישי התקיימה במרכז ההתעמלות אריאקה בטוקיו, יפן, כאשר המוקדמות התקיימו ב-6 באוגוסט והגמר התקיים למחרת, ב-7 באוגוסט. התחרות כללה את סבב המוקדמות ואת הגמר עצמו. לאחר שלב המוקדמות, נבחרו עשר המתעמלות דינה אוורינה, ארינה אוורינה (אנ'), לינוי אשרם, אלינה הרנסקו (אנ'), אנסטסיה סאלוס, מילנה בלדסארי, ניקול זליקמן, בוריאנה קליין, ויקטוריה אונופריינקו וקריסטינה פורניצ'נה להתמודד זו כנגד זו בגמר. במהלך הגמר, ביצעו המתעמלות ארבעה מקצים (כדור, חישוק, קלאבים וסרט), והציונים נספרו וחוברו לסכום סופי. דינה אוורינה מרוסיה שהפסידה ללינוי אשרם מישראל בתחרות הקרב רב בהתעמלות האמנותית ובכך רוסיה סיימה לראשונה ללא מדליית זהב בענף זה מאז 1996, טענה לקיפוח מצד צוות השיפוט, טענה שנתמכה גם על ידי הוועד האולימפי הרוסי ומשרד הספורט הרוסי, שסירבו לקבל את הפסדה של אוורינה, בייחוד לאחר שלטענתם אשרם נכשלה בתרגיל הסרט. עם זאת, הרוסים התעלמו מהעובדה שבכל ארבעת המכשירים, דרגת הקושי בתרגילים של לינוי אשרם הייתה גבוהה יותר מאשר זו של אוורינה: 0.3+ בחישוק, 0.1 בכדור, 0.7 באלות, 0.2 בסרט. סך הכל: 1.3 נקודות. בכירים רוסיים גם טענו כי אשרם לא הייתה אמורה להגיע למדליה אחרי הפלת הסרט, אך התעלמו מהעובדה שבאליפות העולם 2018, אוורינה עצמה הצליחה לזכות בזהב עם טעות כזו: על פי הכללים החדשים (שאומצו בשנת 2017, ואחת היזמות הייתה המאמנת של אוורינה, אירינה וינר), טעות כזו אינה קריטית: אם הפריט מוחזר לידיים מבלי לעשות צעד, העונש הוא 0.5 נקודות בלבד. אם לא נדרש יותר מ־1-2 צעדים כדי להחזיר אותו, מאבדים 0.7 נקודות (אשרם הייתה בדיוק במסגרת זו) ורק כשיש 3 צעדים או יותר — נקודה אחת. לכן הטענה שאי אפשר לזכות במדליית זהב, במידה והייתה הפלת מכשיר, שקרית. על כל טעות ניתן לפצות במורכבות וביצוע, כפי שעשתה אשרם. כמו כן, באליפות העולם באוקטובר באותה שנה בה אשרם לא התחרתה, עלו טענות על קיפוח מצד אחר: ארינה אברינה הפילה את החישוק בגמר וקיבלה ציון של 24.950 נקודות לעומת 27.150 נקודות במוקדמות הפחתה של 2 נקודות מהציון לעומת ההפחתה שלינוי ספגה שהייתה כ-0.2 נקודות בלבד, למרות שטעו את אותה הטעות. כתב מודגש — הציון הגבוה ביותר באותו המקצה. Q: העפלה לשלב הבא בהתאם למקום הסיום במקצה הפרטני. R: במקום רזרבי, במידה ואחת המעפילות לגמר לא תתמודד. מקור: אורן אהרוני, טוקיו, הדהימה את כולן: לינוי אשרם זכתה במדליית זהב בתחרות הקרב-רב בהתעמלות אמנותית באולימפיאדה, באתר ynet, 7 באוגוסט 2021 Rhythmic gymnastics individual all-around final Tokyo 2020 preview, featuring Dina and Arina Averina, Tokyo 2020 (באנגלית) הדהימה את כולן: לינוי אשרם זכתה במדליית זהב בתחרות הקרב-רב בהתעמלות אמנותית באולימפיאדה, באתר ynet, 7 באוגוסט 2021 איתמר קציר, גדולה ביפן: לינוי אשרם זכתה במדליית זהב בהתעמלות אמנותית באולימפיאדת טוקיו 2020, באתר הארץ, 7 באוגוסט 2021 "השופטים קיפחו את אברינה": ברוסיה זעמו, באתר ערוץ הספורט, 7 באוגוסט 2021 דינה אברינה בכתה: "השיפוט לא היה הוגן", ברוסיה טענו: "היא נשדדה", באתר ynet, 7 באוגוסט 2021 Почему Россия проиграла в художественной гимнастике. Объясняем по фактам, sports.ru התרגיל של דינה אוורינה, 2018 "Rhythmic Gymnastics — Individual All-Around — Qualification — Results" (PDF). אולימפיאדת טוקיו (2020). נבדק ב-6 באוגוסט 2021. {{cite web}}: (עזרה) "Rhythmic Gymnastics - Final". olympics.com (באנגלית אמריקאית). נבדק ב-7 באוגוסט 2021. {{cite web}}: (עזרה)תחזוקה - ציטוט: url-status (link)